Daukniūnų karjeras

Daukniūnų karjeras arba Klevečkinės karjeras – karjero tvenkinys Lietuvoje, Panevėžio rajone, 8,5 km į šiaurės vakarus nuo Panevėžiomaps.lt duomenys. Sudarytas karjere, išeksploatavus žvyro ir smėlio išteklius ir prisipildžius vandeniui. Tvenkinio ilgis iš šiaurės rytų į pietvakarius – 0,69 km, plotis – iki 0,27 km. Altitudė 41,4 m. Krantai daugiausia žemi, vietomis statūs. Iš vakarų ir šiaurės supa Berčiūnų miškas, kitur plyti pievos. Į rytus teka Sanžilės kanalas, už jo įsikūrę Bernatonių ir Klevečkinės kaimai. Įeina į Sanžilės kraštovaizdžio draustinį.

Tvenkinys nenutekantis, priklauso Nevėžio baseinui. Tvenkinyje tebevyksta kasybos darbai.

 Šaltiniai 

Kategorija:Panevėžio rajono tvenkiniai
Kategorija:Lietuvos buvę smėlio karjerai